OBSERVATIONES ZOOLOGICAE. 
326 
mae nil argentei ostenderent. Corpore castigato; pinna dorsi ventralibus e 
diametro opposita. Pinnae omnes rubescebant, praecipue ad basin. 
Sed est revera C. orfus, id est, ruber ille Bamberga allatus piscis, quem 
falso cyprini aurati nomine aluerunt. 
CYPRINUS NASUS. 
Mares generationis tempore in capite albo-punctati totoque corpore as- 
peri fiunt. Una nocte unus piscator quandoque duo ad tria millia capere potest. 
Rusticis et plebejis plerumque emtus. Sunt inter nostrates qui verno tempore 
ovis cepisque concisis fartos et super craticula aut in clibano assatos in deliciis 
Jiabent. 
Basileae hyberno tempore ex Rheno minores fluvios Birsam, Wiesenam 
aliosque subeunt. An ut contra glaciei natantia fragmenta tutiores sint, an. 
quod temperatiores aquas quaerunt , an ovorum pariendorum causa ? Tum 
pertusa glacie praetenditur rete multaque millia a quinque piscatoribus Basileen- 
sibus illam piscaturam cum ceteris tribulibus alternatim in singulos annos 
exercentibus capiuntur, qui lucrum cum magistratu vinum panemque illis 
largiente partiuntur. Rustici ex vicinia jussu publico conveniunt vasa lignea 
adferentes et in vivaria ad id confecta pisces deferunt. Spectatum veniunt cives 
Basileenses. Pisces ipsi Eis-JSasen vocantur. Hoc tempore carnosiores et sa- 
pidiores sunt , deteriores post partum carne futuri , quo tempore ob macilen- 
tiam duplo plus ossicularum habere dicuntur. Confluunt ex vicinia , doliolisque 
ac plaustris divehunt undique ac divendunt. Multos etiam condiunt sale 
siccant que. Retulit Henr. Oberlin Ao. 8. (1800.) 
CYPRINUS ALBURNUS. 
Germanorum Lauge , Gallorum Able , Ablette , Ovelle. Aubotte, de- 
nominatio vulgaris Nanceji Lotharingiae. Widich Mecklenburgensibus. Ex 
relatione Ansbergii , Schwerinensis , 1781. Spitzlauben , Schneiderfisch- 
lein , Kramer. Auskr. p. 3 q 5 . qui varietatem linea laterali coerulea nomine 
Reislaube habet. 
In Lauge nostratium radii ita se habent: Dors. 10. Pect. 12. Ventr. 8. 
Anal. 20. Caud. 21. 
Ejus squamae laterales et ventrales adhibentur ad praeparationem marga- 
ritarum artificialium. Lavantur in aqua , ubi secedit pigmentum margaritaceum 
